
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Grzegorzu Braunu koji je podnio poljski glavni državni odvjetnik, zaprimljen u pismu od 16. srpnja 2025., kojim je proslijeđen zahtjev Okružnog državnog odvjetništva Varšave – Praga u Varšavi u vezi s kaznenim postupkom pokrenutim protiv njega i koji je najavljen u Parlamentu 8. rujna 2025.,
–	uzimajući u obzir činjenicu da se smatra da se Grzegorz Braun odrekao prava da bude saslušan u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:1], [1:  	Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23. presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 105. stavke 2. i 5. Ustava Republike Poljske,
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10‑0075/2026),
A.	budući da je poljski glavni državni odvjetnik dopisom od 16. srpnja 2025. proslijedio zahtjev za ukidanje imuniteta Grzegorzu Braunu, zastupniku u Europskom parlamentu izabranom u Poljskoj, koji je Okružno državno odvjetništvo Varšave – Praga u Varšavi podnijelo u vezi s više kaznenih djela navodno počinjenih 2025.;
B.	budući da je, prema zahtjevu, na glavnom trgu (Plac Wolności) u mjestu Biała Podlaska Grzegorz Braun 30. travnja 2025., djelujući zajedno s drugom osobom, navodno počinio krađu ukrajinske zastave koja je javno izvješena na balkonu zgrade gradske vijećnice, što je prouzročilo štetu gradskoj općini Biała Podlaska; budući da je navodna radnja kazneno djelo u skladu s člankom 278. stavkom 3.a poljskog Kaznenog zakonika;
C.	budući da je, prema zahtjevu, Grzegorz Braun 6. svibnja 2025. u Katowicama, djelujući zajedno s drugom osobom, navodno počinio krađu zastave Europske unije koja je bila izvješena u predvorju Ministarstva industrije (Ministerstwo Przemysłu), što je prouzročilo štetu Ministarstvu industrije; budući da je navodna radnja kazneno djelo u skladu s člankom 278. stavkom 3.a poljskog Kaznenog zakonika;
D.	budući da je, prema zahtjevu, Grzegorz Braun 11. lipnja 2025. u glavnom predvorju Sejma Republike Poljske u Varšavi navodno uništio predmete koji pripadaju drugoj osobi, a radilo se o deset obojenih dasaka koje su sačinjavale izložbu posvećenu pripadnicima zajednice LGBTQ+, što je prouzročilo štetu Parlamentarnom klubu Koalicije za ljevicu (Koalicyjny Klub Parlamentarny Lewicy); budući da je navodna radnja kazneno djelo u skladu s člankom 288. stavkom 1. poljskog Kaznenog zakonika;
E.	budući da je, prema zahtjevu, Grzegorz Braun 28. travnja 2025. u Varšavi putem masovnih medija Muzeju povijesti poljskih Židova (POLIN) i drugim subjektima uključenima u provođenje društvene kampanje pripisao ponašanje i obilježja koji ih mogu diskreditirati u odnosu na javno mnijenje ili dovesti do gubitka povjerenja potrebnog za određenu vrstu aktivnosti, navodeći tijekom rasprave koja je uključivala kandidate za dužnost predsjednika Republike Poljske koja se emitirala uživo na televiziji i na internetu da je židovska narcisa simbol srama i podređenosti; budući da je navodna radnja kazneno djelo u skladu s člankom 212. stavkom 2. poljskog Kaznenog zakonika;
F.	budući da je Grzegorz Braun bio izabran u Europski parlament na europskim izborima u lipnju 2024. te da je u vrijeme navodnog počinjenja kaznenih djela bio zastupnik u Europskom parlamentu;
G.	budući da navodna kaznena djela i zahtjev za ukidanje imuniteta Grzegorzu Braunu koji je uslijedio nisu povezana s njegovim izraženim mišljenjem ili glasanjem pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
H.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije, tijekom zasjedanja Europskog parlamenta, njegovi zastupnici na državnom području svoje države uživaju imunitet priznat zastupnicima u parlamentu te države članice;
I.	budući da u skladu s člankom 105. stavcima 2. i 5. Ustava Republike Poljske, od dana objave rezultata izbora do dana isteka svojeg mandata, zastupnik ne podliježe kaznenoj odgovornosti bez suglasnosti Sejma te ne smije biti pritvoren niti uhićen bez suglasnosti Sejma, osim u slučajevima kada je zatečen u počinjenju kaznenog djela i kada je njegov pritvor nužan za osiguranje nesmetanog tijeka postupka;
J.	budući da je svrha imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
K.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;
[bookmark: _Hlk223449412]L.	budući da u ovom slučaju Parlament nije utvrdio da postoji fumus persecutionis, odnosno činjenice koje upućuju na to da je predmetni postupak pokrenut s namjerom ugrožavanja političkog rada Grzegorza Brauna kao zastupnika u Europskom parlamentu;
M.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:2]; [2:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ukinuti imunitet Grzegorzu Braunu;
2.	nalaže svojoj predsjednici da odmah proslijedi ovu Odluku i izvješće nadležnog odbora nadležnom tijelu Republike Poljske i Grzegorzu Braunu.

